Sam Eydes plass

Sam Eydes plass er en åpen plass foran Arendal rådhus og kulturhus i Arendal sentrum.norgeskart.no

Før 2005 var plassen Rutebilstasjonen i Arendal, med oppstillingsplass for busser og ekspedisjonsbygning der hvor Arendal kulturhus står i dag. Tidlig på 1900-tallet var plassen havneområde foran Malmbrygga og denne havna ble på slutten av 1940-tallet gjenfylt med sand. Kittelsbukt gikk helt inn mot Peder Thomassons gate der det var kaifront.

Plassen ble anlagt i forbindelsen av byggingen av nytt rådhus og kulturhus som ble ferdigstilt i 2005. Rundt plassen er det holdeplasser for buss samt drosjer. Det er laget en amfi mot sør, bestående av trapper. Plassen er belagt med stein, og er sammen med Kanalplassen og Arendal torv et av Arendal sentrums tre sentrale byrom.

Plassen brukes blant annet under større utendørskonserter, og er hovedscene for jazz- og bluesfestivalen Canal Street. 

Barnetoget 17.mai starter i Barbu og ender (fra 2015) på Sam Eydes plass hvor det er taler for dagen.

Plassen er oppkalt etter ingeniøren og industriherren Sam Eyde (1866–1940) som var oppvokst i familiens kjøpmannsgård nederst i Vestregate. 

 Referanser 

Kategori:Plasser i Arendal